Žabljak džamija
Žabljak džamija nalazi se u Ljubuškom, i druga je po starosti. Nalazi se na padinama brda Butorovice. Prvobitne dimenzije su joj 10 × 8 m, a građena je od tesanog kamena, kao i minber. Kamena munara je visoka približno 15 metara. Površina džamije i pripadajućeg harema (dvorišta) je 5.510 m2. Nema poptupno preciznog imena graditelja, jer se u dokumentima navodi Muhamed, sin Sinanov. Ni vrijeme gradnje nije precizirano, ali se pretpostavlja da je građena polovinom 17. vijeka. Jedna rekonstrukcija je urađena i 1892. godine. Finansirao ju je ljubuški veleposjednik, vakif i dobrotvor Zaim-beg Selimić.